город Астана город Астана

**«Smart Data Ukimet» ақпараттық-талдау жүйесінде заңды тұлғаның атауы проактивті тәсілмен өзгерген кезде куәлікті қайта рәсімдеу бөлігінде**

**«Бірінші және екінші жауапкершілік деңгейіндегі объектілер бойынша техникалық қадағалауды және техникалық зерттеп-қарауды жүзеге асыратын заңды тұлғаларды аккредиттеу» мемлекеттік қызмет көрсету жөніндегі пилоттық жобаны іске қосу туралы**

**БІРЛЕСКЕН БҰЙРЫҚ**

Қазақстан «Мемлекеттік көрсетілетін қызметтер туралы» Қазақстан Республикасы Заңының 22-бабына сәйкес **БҰЙЫРАМЫЗ**:

1. «Smart Data Ukimet» ақпараттық-талдау жүйесінде заңды тұлғаның атауы проактивті тәсілмен өзгерген кезде куәлікті қайта рәсімдеу бөлігінде «Бірінші және екінші жауапкершілік деңгейіндегі объектілер бойынша техникалық қадағалауды және техникалық зерттеп-қарауды жүзеге асыратын заңды тұлғаларды аккредиттеу»мемлекеттік қызмет көрсету жөніндегі пилоттық жобасы іске қосылсын.

2. Осы бірлескен бұйрыққа қосымшаға сәйкес «Smart Data Ukimet» ақпараттық-талдау жүйесінде заңды тұлғаның атауы проактивті тәсілмен өзгерген кезде куәлікті қайта рәсімдеу бөлігінде «Бірінші және екінші жауапкершілік деңгейіндегі объектілер бойынша техникалық қадағалауды және техникалық зерттеп-қарауды жүзеге асыратын заңды тұлғаларды аккредиттеу»мемлекеттік қызмет көрсету жөніндегі пилоттық жобаны іске асыру кезінде мемлекеттік органдар мен ұйымдардың өзара іс-қимыл алгоритмі бекітілсін.

3. Пилоттық жобаға қатысатын, мемлекеттік қызметтер көрсету үшін платформалар ұсынатын мемлекеттік органдарға:

1) «Smart Bridge»-ге өтінім беру арқылы дербес деректерге қол жеткізуді бақылаудың мемлекеттік сервисіне (бұдан әрі-ДДБ сервисі) қосылу;

2) пилоттық жоба шеңберінде қызметтер көрсету кезінде ДДБ сервисі арқылы дербес деректер субъектісінің немесе оның заңды өкілінің келісімін алуды қамтамасыз етсін.

4. «Ұлттық ақпараттық технологиялар» акционерлік қоғамына «Ақпараттандыру туралы» Қазақстан Республикасы Заңының 49-бабы   
2-тармағының 4) және 6) тармақшаларына, 38-бабы 2-тармағының 1) және 5-1) тармақшаларына, 54-бабы 3-тармағының 3-2) тармақшасына, «Ақпараттандыру туралы» Қазақстан Республикасы Ақпарат және коммуникациялар министрінің міндетін атқарушының 2018 жылғы 29 наурыздағы № 123 бұйрығымен бекітілген «Электрондық үкіметтің» ақпараттандыру объектілерін интеграциялау қағидаларының 4 және 8-тармақтарына сәйкес мыналарды қамтамасыз етсін:

1) ақпараттық қауіпсіздік талаптарына сәйкестігін сынаудың оң нәтижелері бар хаттамаларды алу;

2) Қазақстан Республикасының Азаматтық кодексіне сәйкес өзінің ақпараттық қауіпсіздік жедел орталығының жұмыс істеуін немесе үшінші тұлғалардан ақпараттық қауіпсіздік жедел орталығының қызметін сатып алуды қамтамасыз ету, сондай-ақ Орталықтың ақпараттық қауіпсіздікті ұлттық үйлестіру орталығымен өзара іс-қимылын қамтамасыз ету;

3) мемлекеттік және мемлекеттік емес ақпараттық жүйелердің ақпараттық қауіпсіздігі жөніндегі бірлескен жұмыстар шартының болуы;

4) ақпараттық-коммуникациялық технологиялар және ақпараттық қауіпсіздікті қамтамасыз ету саласындағы бірыңғай талаптардың сәйкестігі жөнінде шаралар қабылдау.

## 5. Қазақстан Республикасы Өнеркәсіп және құрылыс министрлігінің Цифрландыру және мемлекеттік көрсетілетін қызметтер департаменті заңнамада белгіленген тәртіппен:

1) осы бірлескен бұйрыққа мемлекеттік органдар басшыларының соңғысы қол қойған күннен бастап бес жұмыс күн ішінде оның қазақ және орыс тілдеріндегі электрондық түрдегі көшірмелерін  ресми жариялау және Қазақстан Республикасы нормативтік құқықтық актілерінің эталондық бақылау банкіне енгізу үшін Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» шаруашылық жүргізу құқығындағы республикалық мемлекеттік кәсіпорнына жолдауды;

2) осы бірлескен бұйрықты ресми жариялағаннан кейін оны Қазақстан Республикасы Өнеркәсіп және құрылыс министрлігінің интернет-ресурсында орналастыруды қамтамасыз етсін.

6. Осы бірлескен бұйрықтың орындалуын бақылау Қазақстан Республикасының Өнеркәсіп және құрылыс, Цифрлық даму, инновациялар және аэроғарыш өнеркәсібі жетекшілік ететін вице-министрлеріне жүктелсін.

7. Осы бірлескен бұйрық алғашқы ресми жарияланған күнінен бастап қолданысқа енгізіледі және 2025 жылғы 30 желтоқсанға дейін қолданылады.

|  |  |  |
| --- | --- | --- |
| **Қазақстан Республикасының**  **Өнеркәсіп және құрылыс министрі** |  | **Қазақстан Республикасының**  **Цифрлық даму, инновациялар және аэроғарыш өнеркәсібі министрі** |
| \_\_\_\_\_\_\_\_\_\_\_\_\_\_\_\_**/ Қ. Шарлапаев** |  | \_\_\_\_\_\_\_\_\_\_\_\_\_\_\_\_\_\_**/ Ж. Мәдиев** |